text: নিউইয়র্ক ট্রাফিক পুলিশে যোগ দিলেন ১২০ বাংলাদেশি - প্রবাস কথা
  সময়: ১:৪৭ অপরাহ্ণ
  নিউইয়র্ক ট্রাফিক পুলিশে যোগ দিয়েছেন আরও ১২০ বাংলাদেশি।
  যুক্তরাষ্ট্রের নিউইয়র্ক পুলিশ বিভাগের ট্রাফিক এজেন্ট হিসেবে আরও ১২০ বাংলাদেশি যোগ দিয়েছেন। পুলিশ সদর দফতরে নবাগত ট্রাফিক এনফোর্সমেন্ট এজেন্টদের গ্রাজুয়েশন অনুষ্ঠিত হয়েছে।
  অনুষ্ঠানে পুলিশ একাডেমির প্রশিক্ষণ শেষ ১৮১ জন নতুন ট্রাফিক পুলিশ এজেন্ট দায়িত্বভার গ্রহণ করেন। অংশ নেওয়া ১৮১ জনের মধ্যে ১২০ জনই বাংলাদেশি। এছাড়াও একাডেমিক প্রশিক্ষণে সবচেয়ে বেশি নম্বর পেয়ে সেরা এজেন্ট বা ভ্যালিডিক্টোরিয়ান হয়েছেন একজন বাংলাদেশি। তার নাম রাফি কামাল।
  ১৮১ জন নতুন ট্রাফিক পুলিশ এজেন্ট নিউইয়র্কের পাঁচটি বোরোর বিভিন্ন অফিসে দায়িত্ব পালন করবেন। আগামী দুই সপ্তাহ পর আরও ২৩৫ জনের একটি গ্রুপের প্রশিক্ষণ শুরু হবে বলে জানা গেছে। সেখানেও উল্লেখযোগ্য সংখ্যক বাংলাদেশি অংশগ্রহণ করবেন বলে জানা গেছে।